ประกาศคณะกรรมการควบคุมการขนส่งทางบกประจำจังหวัดสมุทรปราการ ฉบับที่ 107 (พ.ศ. 2550) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 4 จังหวัดสมุทรปราการ สายที่ 1206 ถนนบางนา-ตราด (กม. 23)-โรงเรียนละมูลรอดศิริ เป็น การเคหะเมืองใหม่บางพลี-โรงเรียนละมูลรอดศิริ

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดสมุทรปราการ
ฉบับที่
๑๐๗ (พ.ศ. ๒๕๕๐)
เรื่อง
กำหนด (ปรับปรุง) เส้นทางและรายละเอียดเส้นทาง
สำหรับการขนส่งประจำทางด้วยรถโดยสาร
หมวด ๔ จังหวัดสมุทรปราการ
สายที่
๑๒๐๖ ถนนบางนา-ตราด (กม. ๒๓)-โรงเรียนละมูลรอดศิริ
เป็น
การเคหะเมืองใหม่บางพลี-โรงเรียนละมูลรอดศิริ[๑]
 

ตามที่ได้มีประกาศคณะกรรมการควบคุมการขนส่งทางบกประจำจังหวัดสมุทรปราการฉบับที่
๖๔ (พ.ศ. ๒๕๔๒) ลงวันที่ ๒๓ ธันวาคม ๒๕๔๒ เรื่อง กำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดสมุทรปราการ สายที่ ๑๒๐๖ ถนนบางนา-ตราด (กม. ๒๓)-โรงเรียนละมูลรอดศิริ
ขึ้น นั้น

คณะกรรมการควบคุมการขนส่งทางบกประจำจังหวัดสมุทรปราการได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดสมุทรปราการในการประชุมครั้งที่
๒/๒๕๔๙ เมื่อวันที่ ๒๓ พฤษภาคม ๒๕๔๙ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๓/๒๕๕๐ เมื่อวันที่ ๖ กุมภาพันธ์ ๒๕๕๐ จึงให้กำหนด (ปรับปรุง)
เส้นทางและรายละเอียดเส้นทางสำหรับการขนส่งประจำทางด้วยรถโดยสารหมวด ๔ จังหวัดสมุทรปราการ
สายที่ ๑๒๐๖ ถนนบางนา-ตราด (กม. ๒๓)-โรงเรียนละมูลรอดศิริเป็น การเคหะเมืองใหม่บางพลี-โรงเรียนละมูลรอดศิริ
โดยให้ใช้รายละเอียดเส้นทางดังต่อไปนี้

สายที่
๑๒๐๖ การเคหะเมืองใหม่บางพลี-โรงเรียนละมูลรอดศิริ
เริ่มต้นจากสถานที่จอดรถโดยสารประจำทางบริเวณการเคหะเมืองใหม่บางพลี
แยกซ้ายไปตามทางหลวงชนบทหมายเลข สป. ๑๐๐๖ (ถนนลาดหวาย) ผ่านแยกถนนเทพารักษ์ โรงพยาบาลบางนา
๒ ถึงถนนบางนา-ตราด (กม. ๒๓) ไปกลับรถที่สะพานกลับรถ กม. ๒๑ (เที่ยวกลับใช้สะพานกลับรถ
กม. ๒๔) แยกซ้ายไปตามทางหลวงชนบท (ถนนโยธาธิการสายบางนา-ตราด (กม. ๒๓)-วัดเสาธงกลาง-อ่อนนุช)
ผ่านสถานีอนามัยเสาธงกลาง วัดเสาธงกลาง ชุมชนบางเสาธงกลางพัฒนา หมู่บ้านพัฒนา
บ้านคลองต้นไทร ทางแยกไปวัดบัวโรย ตรงไปตามทางหลวงชนบท (ถนนองค์การบริหารส่วนตำบล)
ไปสุดเส้นทางที่สถานที่จอดรถโดยสารประจำทางโรงเรียนละมูลรอดศิริ


ประกาศ
ณ วันที่ ๑๒ มีนาคม พ.ศ. ๒๕๕๐
อนุวัฒน์
เมธีวิบูลวุฒิ
ผู้ว่าราชการจังหวัดสมุทรปราการ
ประธานกรรมการควบคุมการขนส่งทางบก
ประจำจังหวัดสมุทรปราการ








วัชศักดิ์/ผู้จัดทำ
๑๓
มิถุนายน ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๔๘ ง/หน้า ๑๔๑/๗ มิถุนายน ๒๕๕๐